Source: https://www.riigiteataja.ee/akt/259015
Timestamp: 2020-01-27 23:24:38+00:00
Document Index: 2783812

Matched Legal Cases: ['§ 1', '§ 31', '§ 2', '§ 3', '§ 4', '§ 5', '§ 9', '§ 6', '§ 7', '§ 8', '§ 13', '§ 14', '§ 10', '§ 11', '§ 22', '§ 12', '§ 23', '§ 13', '§ 24', '§ 25', '§ 15', '§ 26', '§ 16', '§ 27', '§ 17', '§ 27', '§ 18', '§ 19', '§ 20', '§ 4', '§ 30', '§ 34', '§ 22', '§ 37']

Kunstliku viljastamise ja embrüokaitse seaduse muutmise seadus – Riigi Teataja
Kunstliku viljastamise ja embrüokaitse seaduse muutmise seadus
RT I 2003, 18, 102
Vabariigi Presidendi 14. veebruari 2003. a otsusega nr 347
Kunstliku viljastamise ja embrüokaitse seaduses (RT I 1997, 51, 824) tehakse järgmised muudatused:
§ 1. Esimest peatükki täiendatakse §-ga 3 1 järgmises sõnastuses:
« § 31. Kunstliku viljastamise doonor
Kunstliku viljastamise doonor (edaspidi doonor) on isik, kes loovutab vabatahtlikult oma sugurakke kunstlikuks viljastamiseks. Kui käesolevast seadusest ei tulene teisiti, loetakse nii munaraku- kui ka spermadoonor doonoriks.»
§ 2. Paragrahvi 6 lõiked 1 ja 2 muudetakse ning sõnastatakse järgmiselt:
« (1) Käesoleva seaduse §-s 5 nimetatud näidustused tuvastab pädev eriarstiabi osutaja, kellel on õigus suunata patsient vajaduse korral kunstlikku viljastamist korraldava eriarstiabi osutaja juurde. Kunstlikku viljastamist korraldav eriarstiabi osutaja kontrollib talle edastatud dokumentide põhjal kunstliku viljastamise näidustatust, sealhulgas on tal õigus nõuda täiendavaid andmeid patsiendi tervise seisundi kohta eriarstiabi osutajalt, kes patsiendi tema juurde suunas, ning teeb vajaduse korral täiendavaid uuringuid.
(2) Kunstliku viljastamise näidustatuse uurimine dokumenteeritakse tervishoiuteenuse osutamist tõendavas dokumendis, mis peab sisaldama järelduse kunstliku viljastamise meditsiiniliste näidustuste ja vastunäidustuste kohta.»
§ 3. Paragrahvi 7 lõike 2 teine lause muudetakse ja sõnastatakse järgmiselt:
«Kunstliku viljastamise toimingutes võivad osaleda selleks väljaõppe saanud muud tervishoiutöötajad.»
§ 4. Paragrahvi 8 lõige 1 muudetakse ja sõnastatakse järgmiselt:
« (1) Arsti või muud tervishoiutöötajat ei saa kohustada teostama käesoleva seaduse §-s 2 nimetatud toiminguid ega neist osa võtma.»
§ 5. Paragrahv 9 muudetakse ja sõnastatakse järgmiselt:
« § 9. Kunstliku viljastamise korraldamine
Kunstlikku viljastamist võib korraldada eriarstiabi osutaja, kellele tervishoiuteenuste korraldamise seaduse (RT I 2001, 50, 284; 2002, 57, 360; 61, 375; 62, 377; 110, 661) alusel väljastatud tegevusluba annab õiguse kunstlikuks viljastamiseks.»
§ 6. Paragrahvi 10 tekst muudetakse ja sõnastatakse järgmiselt:
« (1) Kunstlikku viljastamist soovivale naisele ning käesoleva seaduse §-des 17 ja 21 toodud juhtudel ka mehele peab kunstlikku viljastamist korraldav eriarstiabi osutaja enne kunstlikku viljastamist ning pärast käesoleva seaduse §-s 5 ettenähtud näidustuste tuvastamist selgitama kunstliku viljastamise bioloogilist ja meditsiinilist olemust ning sellega seotud võimalikke riske, samuti kunstliku viljastamise õiguslikke aluseid ja tagajärgi.
6) nõustava arsti ning nõustatud isiku(te) allkirju.»
§ 7. Paragrahvi 11 lõike 2 teine lause muudetakse ja sõnastatakse järgmiselt:
«Kunstlikku viljastamist korraldaval eriarstiabi osutajal on õigus tutvustada ajakirjanduses oma tööd, samuti rakendada abinõusid, mis on vajalikud doonorite leidmiseks.»
§ 8. Paragrahv 13 muudetakse ja sõnastatakse järgmiselt:
« § 13. Ühelt doonorilt saadavate laste arv
Ühelt doonorilt võetud sugurakke võib kasutada kuni kuue erinevalt naiselt sündiva lapse eostamiseks Eestis.»
« § 14. Kunstliku viljastamise dokumenteerimine
Kunstliku viljastamise kohta koostab selleks ettenähtud dokumendid kunstlikku viljastamist korraldav eriarstiabi osutaja. Kunstliku viljastamise loo vormi ja dokumenteerimise korra kehtestab sotsiaalminister.»
§ 10. Paragrahv 19 tunnistatakse kehtetuks.
§ 11. Paragrahvi 22 pealkiri muudetakse ja sõnastatakse järgmiselt:
« § 22. Vallalise naise kunstlik viljastamine doonori seemnerakkudega».
§ 12. Paragrahv 23 muudetakse ja sõnastatakse järgmiselt:
« § 23. Võõrast munarakust loodud embrüo ülekandmine naisele
(4) Võõrast munarakust loodud embrüo ülekandmine on lubatud pärast külmutamist ja kuuekuulist säilitamist, välja arvatud juhul, kui naine soovib embrüo siirdamist varem, olles eelnevalt teavitatud sellega kaasnevatest riskidest.»
§ 13. Paragrahvi 24 pealkiri muudetakse ja sõnastatakse järgmiselt:
« § 24. Lapse põlvnemine võõrast munarakust loodud embrüo ülekandmise korral»
« § 25. Sugurakkude doonorlus
(3) Sugurakke ei ole lubatud kasutada kunstlikuks viljastamiseks, kui doonor ei ole sõlminud käesoleva paragrahvi lõikes 1 nimetatud lepingut, enne igakordset sugurakkude loovutamist läbinud nõutavat tervisekontrolli või spermadoonoril on sperma loovutamisest möödunud vähem kui kuus kuud.»
§ 15. Paragrahv 26 muudetakse ja sõnastatakse järgmiselt:
« § 26. Doonori õigused ja kohustused
(5) Doonoril ei ole õigust nõuda enda tunnistamist lapse isaks või emaks.»
§ 16. Paragrahv 27 muudetakse ja sõnastatakse järgmiselt:
« § 27. Doonori anonüümsus
9) silmade värvust.»
§ 17. Paragrahvi 28 lõige 2 muudetakse ja sõnastatakse järgmiselt:
« (2) Kui käesoleva paragrahvi lõikes 1 nimetatud isik on sündinud doonori sugurakkudega eostatult, avaldatakse talle andmed doonori kohta vastavalt käesoleva seaduse § 27 lõikele 2.»
§ 18. Paragrahvi 30 lõike 1 esimene lause muudetakse ja sõnastatakse järgmiselt:
«Kehaväliselt võib embrüot külmutada ja säilitada külmutatuna kuni seitse aastat üksnes kunstlikku viljastamist korraldav eriarstiabi osutaja.»
§ 19. Paragrahvi 31 lõige 2 muudetakse ja sõnastatakse järgmiselt:
« (2) Naisele võib ühe kunstliku viljastamise jooksul üle kanda kuni kolm embrüot, mis on loodud samadelt isikutelt pärinevatest sugurakkudest.»
§ 20. Paragrahvi 32 lõiked 1 ja 2 muudetakse ning sõnastatakse järgmiselt:
« (1) Teaduslikuks uurimistööks võib kasutada embrüot, mida ei ole kunstliku viljastamise edukuse nimel või lapse ja ema tervise huvides naisele üle kantud, samuti embrüot, mis on osutunud liigseks käesoleva seaduse § 4 lõikes 3 või § 30 lõikes 2 nimetatud asjaoludel.
(2) Embrüo kasutamiseks teaduslikuks uurimistööks peab olema isikute nõusolek, kellelt sugurakud pärinevad.»
« § 34. Embrüo hoidmise või kasutamise tähtaeg
Käesoleva seaduse §-des 31 ja 32 ettenähtud alustel võib embrüot hoida või kasutada kuni 14 päeva jooksul pärast munaraku viljastumist. Embrüote säilitamine või kasutamine pärast nimetatud aja möödumist on keelatud. Nimetatud tähtaja hulka ei loeta aega, mil embrüo oli vastavalt käesoleva seaduse §-le 30 külmutatud.»
§ 22. Seadust täiendatakse §-ga 37 järgmises sõnastuses:
« § 37. Paragrahvi 10 rakendamine
Käesoleva seaduse §-s 10 nimetatud registreerimistõendi numbri asemel võib kuni arsti tervishoiuteenuste korraldamise seaduses sätestatud korras registreerimiseni kasutada arstikoodi.»